Az ideális céges autó - BMW 520d-teszt
Egy kigyúrt üzleti limuzin, ami valójában koplalással tartja magát formában. A BMW legfontosabb szedánja kétliteres dízellel sem okozott csalódást.
A legkeresettebb 5-ös BMW is lehet belõle, a 184 lóerõs dízelmotor kiváló választás
(Még több fotó a galériában. Kattintson a képre!)

Egy idõben az 5-ös BMW-hez leginkább illõ motort a háromliteres dízel testesítette meg, de a korábbi ötös BMW-bõl meglepõ módon a legkisebb turbódízel motorral szerelt 520d tette rám a legmélyebb benyomást. Nem az volt a legerõsebb, a legjobban felszerelt, vagy éppen a legszebb változat, de mindent összevetve a logikus választás. Pont ezért az új 520d-tõl is sokat vártunk.

Az M sportcsomag sokat javít az autó megjelenésén, de 1,4 millió forintba kerül

Mi ez, és mi az új benne?

Az 5-ös sorozat a BMW egyik legfontosabb modellje: bár nem adnak el belõle annyit, mint a hármasból és az egyesbõl, de a bemutatóján hallottak szerint ez termeli a legtöbb profitot. Az új F10-esnek nehéz dolga van, a korábbi E60-as volt az eddig legsikeresebb 5-ös, ezt kellene megverni.

Nehéz lesz, az E60-as mûszakilag és vezetési élményben magasra tette a lécet, de az eddig tesztelt modellek (535i, 530d, 530d Touring) alapján nagy sikereket érhet el az ötös. Ebben nagy segítségére lehet az általunk most tesztelt 520d-verzió, amely a dízelkínálat alapja, valamint egy szûk réteget megnyerhet az új M sportcsomag is.

Automata váltóval is 7 liter/100 km vegyes átlagyfogyasztást mértünk

Hogy néz ki?

Amikor elõször járt nálunk az új 5-ös BMW, akkor még nehéz volt megmondani, hogy pontosan milyen fogadtatása lesz a korábbinál visszafogottabb formának. A Chris Bangle-féle (a BMW korábbi formatervezõje) elõzõ generációhoz (E60) képest kevésbé izgalmas új F10-est akár visszalépésként is lehetne értékelni, de még az is lehet, hogy ennek is annyira kiváló lesz a fogadtatása, mint a megjelenésekor vitatott E60-asnak.

Az biztos, hogy elsõ látásra a 7-es kicsinyített mása, emiatt a vonalai inkább az eleganciát erõsítik. Ehhez képest az M-es csomag kicsit feltupírozza a megjelenését, már elhihetjük azt is, hogy ez is alapvetõen egy sportos génekkel rendelkezõ BMW. Az M-es elsõ lökhárító karaktert ad az orrának, miközben az amúgy is erõs hátsó részt a fekete betét kicsit még javítja. Érdekes módon ennek az autónak a fehér szín is jól áll, de találni még bõven olyan fényezést, amivel jól néz ki.

A sportfutómûnek köszönhetõen még jobb érzés vezetni

Mûszaki tartalom

Nagy újdonság nincs az autóban, de mégis sok részlete izgalmas. A kétliteres turbódízel sok lépcsõ után jutott el arra a szintre, hogy már 184 lóerõ és 380 Nm leadására képes. A jelenlegi legjobb kétliteres dízel díját csak azért nem nyerheti el, mert a bajoroknak van ugyanebbõl egy duplaturbós változata is, amely még erõsebb. Kicsit furcsa visszagondolni, hogy alig nyolc éve az E39-esbõl az 530d volt 193 lóerõs (410 Nm), most pedig már a kétliteres dízel is tud majdnem ugyanennyit.

Igazából a nyolcfokozatú automata sem most mutatkozott be számunkra, sok új BMW-modellben próbáltuk már, de mindig meglepõdünk rajta, hogy mennyire jól teszi a dolgát, jelenleg ez a legjobb automata váltó. Az X3-asban már ugyanezt a motort, ezzel az automatával úgy is lehet rendelni, hogy start/stop automatika is jár hozzá, de a tesztautó még ennél korábbi megjelenésû, ezért nem tudta lámpánál leállítani a motort.

Az új ötös ugyanarra a padlólemezre épül, mint a nagyobb 7-es, az egyterûs 5-ös GT, vagy az éppen most megjelenõ 6-os sorozat, amelybõl a kabriót nem is olyan régen teszteltük. Az alumíniumból készült, kettõs keresztlengõkaros elsõ és a többlengõkaros hátsó futómûnek csak a hangolása változott, az is csak az M-csomag miatt.  Kicsit keményebb, ezáltal közvetlenebb az autó.

A nyolcfokozatú automata ebben is bizonyított, a kormányról is lehetett kapcsolni

Milyen vezetni?

Már teszteltünk pár 5-ös BMW-t, a korábbiakhoz képest itt a kisebb motor és a sportos futómû hozhatott változást. Õrült különbségeket nem lehet érezni, bár kanyarokban kétség kívül jót tesz vele, hogy a "kicsi" motor könnyebb is. A sportfutómû miatt kicsit jobban ráz, de nem bántóan, miközben a vezetési élmény javult. Nagyon jól tart a gyors kanyarokban, de alapvetõen most is inkább orrtolósra hangolták, csak hatékony gázkezelésre indul el a hátulja. A pontos kormányzás, az erõs fék eddig is alap volt, most a kisebb tömeggel még inkább elbír ez a fék, miközben az irányíthatóság érzésre is jobb. A nyolcfokozatú automatával elérték azt, hogy ezentúl már csak spórolási szándék miatt gondoljunk a hatfokozatú kéziváltóra,hisz az automata gyors, de tud észrevétlenül, vaj puhán váltogatni is.

Az autó ezzel a motorral ugyan nem sportkocsi, de mégis többet hitet el magáról, mint aminek néztük. A motor rugalmassága is kiváló, elõzéseknél nagyon gyorsan pörög fel, miközben az automata szorgosan váltogat. A fogyasztásra sem lehet panasz, városban 7-8, autópályán 6-7, országúton pedig 5-6 liter közötti értékek jöttek ki, így a vegyes átlag pontosan 7 liter/100 km lett.

A sportülések kiválóak, az M-csomag majdnem minden eleme javít az autón

Milyen vele utazni?

Az eddigiekbõl akár azt a véleményt is le lehetne szûrni, hogy az M-es csomag miatt az ötösbõl egy kellemetlen sportos autó lett, de ez nem igaz. A futómû keménysége miatt ugyan minimálisan veszített a komfortból, de cserébe kicsivel jobb vezetni. A kényelemmel azonban most sincs nagy gond, sõt az elsõ sportülések kifejezetten kényelmesek és még jól is tartanak. Hátul inkább a térkínálatot érdemes kiemelni, így magasabb felnõtteknek sem lehet panasza.

A menetkomfortot a továbbra is kiváló zajszigetelés is segíti, ha valaki nyugodtan vezet, akkor a motor szinte észrevehetetlen, a futómûzaj alig hallható, míg a szélzaj csak nagy sebességtõl erõsödik. Az 5-ös BMW tehát ezzel a felszereltséggel is tökéletes utazóautó, amelyet az 520 literes csomagtartó is tovább erõsít.

A hátsó térkínálatra sem lehet panasz

Megéri az árát?

Bár az alap 520d "csak" 11,7 millió forintba kerül, arra viszonylag kicsi az esély, hogy a leendõ tulajdonos megelégedjen ezzel a felszereltséggel. Márpedig majdnem minden jó extráért fizetni kell, némelyikért nem is keveset. Hétszázhúszezer a professzionális navigációs rendszer, 686 ezer a kiváló automata váltó, és 1,4 millió forint az M-es csomag. Ebben benne van az szövet/alcantara borítású és kiválóan tartó sportülés, a bõr sportkormány, az M-es alumínium díszítõelemek, ajtóküszöbök, lábtámasz. Kívülrõl az M-es lökhárítók és a 18 colos könnyûfém felnik lehetnek feltûnõk, amihez természetesen egy sportfutómû is jár.

Kicsit zavaró, hogy az automatikus klímának egy ilyen autóban felára van (116 700 Ft), de még ennél is érthetetlenebb, hogy az USB-csatlakozóban mi kerül 87 ezer forintba. A parkolást segítõ rendszer mellé (236 400 Ft) még 122 ezer forint a tolatókamera, de a Xenon-fényszóró (271 400 Ft) mellett is 78 ezer a fényszórómosó. Az ilyen tételeknek köszönhetõen a nem full extrás tesztautó is 16,4 millió forintba kerül, vagyis sikerült még 4,7 millió forintot elkölteni az autóra. Természetesen ez a jelenség a prémium márkáknál megszokott, de mégis furcsa, hogy egy jól felszerelt kompakt árát otthagyjuk még pluszban.

Ha a konkurensekhez nézzük az 520d árát, akkor már nem olyan vészes a helyzet. A Mercedes-Benz E220 CDI (170 LE) 12 millió forintról indul, az új Audi A6-osból a kétliteres, 177 lóerõs dízel indulóára 11,8 millió forint. Teljesen azonos felszereltséget szinte lehetetlen összehozni ezeken a modelleken, de körülbelül azonos felszereltség mellett sincsenek ordító különbségek. A japán vetélytársakkal nehéz összemérni, mivel a Lexus GS-bõl nem létezik dízel változat, csak hibrid, míg az Infiniti M-bõl háromliteres dízel vagy a hibrid közül lehet választani.

16,4 millió forint kicsit sok érte

Összegzés

Az ötös BMW nagyon jó autó, de az M-es csomag még izgalmasabbá teszi. Nincs nagyon nagy változás a normál változathoz képest, de mégis kívülrõl kicsit szebb,belül igényesebb, vezetni kicsit élvezetesebb. Kicsit furcsa döntés egy sportos kisugárzáshoz kétliteres dízelt párosítani, de a bajorok 184 lóerõs dízele igazi remekmû. A hangja nem a legszebb, de a menetteljesítményei megfelelõek ahhoz, hogy akár lendületesen is el lehessen vele járni, és még a fogyasztása sem veri az eget. Üzeleti autónak kiváló választás, bár a hathengeres hang kicsit hiányzik belõle.
autóteszt BMW BMW 520d szedán BMW 5-ös sorozat prémium autó német autó újautó-teszt